CELEX: 62013TN0563
Language: et
Date: 2013-10-24 00:00:00
Title: Kohtuasi T-563/13: 24. oktoobril 2013 esitatud hagi — Belgia versus Komisjon

14.12.2013   
            
            
               ET
            
            
               Euroopa Liidu Teataja
            
            
               C 367/38
            
         24. oktoobril 2013 esitatud hagi — Belgia versus Komisjon
   (Kohtuasi T-563/13)
   2013/C 367/68
   Kohtumenetluse keel: hollandi
   
      Pooled
   
   
      Hageja: Belgia Kuningriik (esindajad: J.-C. Halleux ja M. Jacobs, keda abistasid advokaat F. Tuytschaever ja advokaat M. Varga)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tunnistada käesolev tühistamishagi vastuvõetavaks ja põhjendatuks ning tühistada sellest tulenevalt vaidlustatud otsus osas, milles see puudutab Belgia Kuningriigi tehtud kulutusi 4 108 237,42 euro suuruses summas või igal juhul piirata summat, mida rahastamine ei kata, 1 268 963,04 euroga;
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Hageja palub tühistada osaliselt komisjoni 13. augusti 2013. aasta rakendusotsus 2013/433/EL, mille kohaselt Euroopa Liidu rahastamine ei kata teatavaid kulutusi, mida liikmesriigid on teinud Euroopa Põllumajanduse Arendus- ja Tagatisfondi (EAGGF) tagatisrahastu, Euroopa Põllumajanduse Tagatisfondi (EAGF) ja Euroopa Maaelu Arengu Põllumajandusfondi (EAFRD) raames (1), osas, milles see otsus puudutab Belgia Kuningriigi tehtud kulutusi.
   Hagi põhjendamiseks esitab hageja kolm väidet.
   
               1.
            
            
               Esimene väide, et rikutud on põhjendamiskohustust ja õiguskindluse põhimõtet, kuna vaidlustatud rakendusotsus ei võimalda piisavalt mõista rikkumist, mida talle ette heidetakse.
            
         
               2.
            
            
               Teine väide, et rikutud on määruse (EÜ) nr 1234/2007 (2) artiklit 122, artikli 125b lõiget 1 ja artiklit 125d ning määruse (EÜ) nr 1580/2007 (3) artiklit 25, artikli 28 lõiget 1, artiklit 29 ja artiklit 33, kuna komisjon kinnitas, et Greenbow scrl-i tunnustati vääralt tootjaorganisatsioonina.
            
         
               3.
            
            
               Kolmas väide, et rikutud on proportsionaalsuse põhimõtet, kuna komisjon ei piiranud finantskorrektsiooni kulutustega, mis puudutavad Greenbow liikmeid, keda ei saanud iseseisvalt tootjaorganisatsioonina tunnustada.
            
         
      (1)  ELT L 219, lk 49.
   
      (2)  Nõukogu 22. oktoobri 2007. aasta määrus (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus) (ELT L 299, lk 1).
   
      (3)  Komisjoni 21. detsembri 2007. aasta määrus (EÜ) nr 1580/2007, millega kehtestatakse nõukogu määruste (EÜ) nr 2200/96, (EÜ) nr 2201/96 ja (EÜ) nr 1182/2007 rakenduseeskirjad puu- ja köögiviljasektoris (ELT L 350, lk 1).